
DISPUTATIO  MEDICA 

I  N  A  U  G  U  R  A  L  I  S 


D  JE 


H  Y  s  T  E  R  I  A. 


P  R  O  OE  M  I  u  M, 

^CRIPTORES  medici  raro  argumenta  fua 
fatis  perfpiciia  reddiderunt,  et  Artem  Me¬ 
dicam  adhuc  inter  obfcurillimas  reflare  dolen- 

4 

dum  eft.  Caufae  quidem  non  occultantur ; 
in  talibus  enim  ad  veritatem  una  fola  patet 
via :  experimenta  inflituenda,  ad  tradudionem 
accuratam  decurrendum  efl ;  ad  illum  autem 
exiguntur  otium  et  opportunitas,  ad  hoc  inge¬ 
nium  acutum  ;  et  raro  homini  eidem  haec  om- 

A 


ma 

nia  poffidere  contigit.  Nec  folum  impedi- 

« 

menta  aliis  difciplinis  communia,  arti  medicae 
obftant ;  diverlitates  morborum  et  corporum 
parum  intelledae  ;  principia  motus  ignota  ; 
numerus  rerum  circumdantium,  et  difficultas 
convenientes  jungendi  et  alienas  feparandi ; 
caufarum  et  efTecduum  multiplices  et  implexae 
feries  ad  fundiones  numerofas  humani  corpo¬ 
ris  neceffariae  ;  denique  medicamentorum  vi¬ 
res  minime  confirmatae,  bbflacula  fere  pro¬ 
pria,  et  vix  fuperanda,  adjiciunt.  Quod  ad 
nos  attinet,  ad  experimenta  inflituenda,  oppor¬ 
tunitas,.  non  voluntas,  deficit  ;  ad  hypothefes, 
proferendas  ambo  defunt.  Si  morbi  hiflo- 
riam  accurate  condiderimus,  fi  audorum  opi¬ 
niones,  et  methodos  medendi  notatiores,  brevi¬ 
ter  prefleque  enarraverimus,  voti  fumus  compo¬ 
tes,  et  pundum  tulimus. 

Hyjieria,  propter  originis  et  naturae  obfcu- 
ritatem,  merito  fummam  attentionem  fibi  vin¬ 
dicaret ;  non  ideo  verum  eam  ex  aliis  morbis 

tradandam 

tractandam  felegi  :  ad  hanc  obfcuritatem  re¬ 
movendam  certe  fruftra  aggrederer;  nec  in  tali 
inceptu,  ab  eruditiffimis  etiam,  multum  pro¬ 
ficere  pofie,  expedtandum  efi.  Alia  de  caufa, 
pauca  de  hoc  morbo  dicere  ftatui ;  quippe  de 
quo  plerique  audores  vel  nimis  remilTe  et  con- 
fufe  difleruerunt,  vel  contemptim  penitus 
praeterierunt,  vel  omnia  quae  de  eo  protule¬ 
runt,  hypotheji  inepta  vitiarunt. 

Sunt  qui  hyjleriam  cum  aliis  morbis,  quos 
nervofos  dicere  placuit,  praefertim  cum  morbo 
hypochondriaco  pelFime  confunderunt.  Hifce 
morbis  aliquae  communia  efie  non  neganduni, 
fed  in  pluribus  inter  fe  difcrepant  vel  etiam- 

repugnant,  ut  Cullenus  bene  indicavit.  De 

/ 

ut  ab  boc  eximio  audore  definita, 
tradare  ftatui ;  et  ideo  de  talibus  morbis  ge- 
neratim  difceptare  cum  meo  propofito  mini¬ 
me  convenit. 

Hyjleria,  Proteus  et  Chamaelion  inter  mor¬ 
bos,  a  Sydenhamo  eleganter  nuncupatur.  Se- 

o  eundum 

eundum  Sydenhamum  quidem  morbus  non 
alius  elt,  qui  lignorum  concurfum  adeo  nume- 
rofum  et  varium  complebitur,  et  vix  morbus 
exiftit  cujus  indicia  hyfleria  non  aemulatur. 
Capitis,  dicit,  arcem  occupans,  apoplexiam  fa¬ 
cit,  quandoque  fpafmos  horrendos  gignit,  epi- 
lepfiae  perlimiles ;  in  partes  vitales  incidens, 
vehementillimam  cordis  palpitationem  exci¬ 
tat  ;  nonnunquam  pulmones  oblidet,  et  tullim 
luolelliffimam  inducit ;  in  colon  et  regionem 
fcrobiculo  cordis  fubtenfam  impetum  faciens, 
dolorem  iliacae  pallioni  haud  ablimilem  infli¬ 
git,  qui  in  iberum  demum  tranlit ;  quando¬ 
que  renes  et  velicam  incurfans  impetum 
nephriticum  omnino  mentitur  ;  nunc  in  ven¬ 
triculum  decumbens,  continuas  vomitiones 
excitat,  nunc  etiam  diarrhoeam  quoties  in  in- 
tellina  effunditur.  Atque  ut  hic  morbus,  di¬ 
cit,  omnes  ferme  partes  internas  infeftat,  ita 
etiam  nonnunquam  et  exteriores,  carnemque 
mufculofam  occupat,  maxillas  fcilicet,  hume¬ 
ros,  manus,  crura,  tibias,  nunc  dolorem  addu¬ 
cens, 

cens,  nunc  tumores,  illos  hydropicorum  refe¬ 
rentes  ;  fed  neque  i  pii  dentes  ab  hujufce  m  or¬ 
bi  infultu  fe  poffunt  defendere 

Quantumlibet  quifque  morbum  de  quo  tra- 
clat,  quam  terribilem  exhibere  cupit,  et  mc 
hujus  deiiderii  non  omnino  immunem  elTe 
confiteor,  tamen  huic  hiiloriae  horrendae  non 
penitus  efTe  fidendum  cenfeo :  non  ideo  ve¬ 
rum  omnia  haec  figna  in  aegris  a  Sy- 
DENHAMo  obfervata  fuilTe,  quod  nefas  efletj 
dubitandum  ;  fed  quod  Sydenhamus  omnes 
afFedliones  infolitas  fub  titulo  Hyjierme  difpo- 
fiiit,  eodem  modo  ut  de  morbis  qui  vulgo  ner- 
<voJi  nominantur  hodierni  nunc  faciunt,  potius 
colligendum  eft. 

Hic  morbus  infignem  nominum  varietatem 
fortitus  eft,  quae  omnia  ad  Uterum  fpedant,  et 
notionem  morbidi  ftatus  hujus  organi  compre¬ 
hendunt.  In  hac  re,  ut  foliti  funt,  quando 

nimis 

*Sydenhamum  videas,  p.  388,  389,  390,  39^* 
edit.  Lugdun.  Batav.  1726. 

nimis  theoriae  indulgent,  et  omnia  ad  normam 
fuarum  opinionem  quadrare  conantur,  homi¬ 
nes  in  errorem  conciderunt  ;  fed  de  verbis 
difputare  minime  hic  locus  eft. 

« 

'DEFINITIO. 

“  Ventris  murmura;  fenfus  globi  in  abdo- 
‘‘  mine  fe  volventis,  ad  ventriculum  et  fauces 
“  afeendentis,  ibique  ftrangulantis ;  fopor  ; 
‘‘  convulfiones  ;  urinae  limpidae  copia  pro- 
‘‘  fufa  ;  animus  nec  fponte  varius  et  mutabi- 
‘‘  lis*”. 

MORBI  HISTORIA. 

Seorfum  ad  morbi  hiftoriam  animum  nunc 

advertam,  et  figna  ejus  eminentiora  paucis  e- 

« 

narrabo. 

Morbi  impetu  fuperveniente,  quando  tar¬ 
dius  et  paulatim  accedit,  languore,  lallitudine, 

debilitate, 

CuLLEN.  Synop.  gen.  LXIII. 

debilitate,  fufpiriis  et  «ofcitatione,  cum  dolore 
coardlante  in  fronte,  aliquando  cum  tenlione 
in  liniftra  abdomin^  parte,  aegra  corripitur  ; 
mox  adeft  anxietas  ingens,  et  cordis  palpitatio; 
fenfus  tum  interni  tum  externi  afficiuntur  ; 
mens  levis  et  incerta  eft  ;  illacrymant  et  cali¬ 
gant  oculi ;  odores  infoliti  aliquando  fentiun- 

i 

tur,  et  interduin  varia  rerum  fimulacra,  modo 
fplendentia,  ffiodo  caliginofa,  aut  mufcarum 
imagines  mdtu  rotante,  vario,  volucri,  fe  ocu¬ 
lis  objiciunt. 

Spiritus  difficilis  eft,  et  urina  copiofa  et  fimi- 
lis  aquae  limpidae  redditur.  His  fubitus  hor¬ 
roris  et  frigoris  fenfus,  cum  repentino  calore, 
frontem,  genas,  tempora  occupante,  fuperve- 
nit ;  et  aliquando  dolor,  cui  nomen  clavus 
hyjlericus^  anguftus,  fed  vix  tolerandus,  caput, 
et  praefertira  occiput  aegrotae,  corripit.  Vul¬ 
tus  vel  pallore  vel  rubore  fuffunditur,  vel  al- 
ternatim  has  fpecies  induit. 


Ingruente 

Ingruente  paroxyfmo,  omnia  in  pejus  ruunt. 
Venter  indurefcit  et  inflatur  et  umbilicus  retra¬ 
hitur.  Simul  fentitur  motus  obfcurus  in  ima  et 
plerumque  finiflra  abdominis  parte,  huc  illuc 
vagans,  quali  circa  fedem  uteri.  Demum  fit  fen- 
fus  globi,  nunc  majoris,  nunc  minoris,  qui  pofl- 
quam  variarum  inteftinorum  convolutionum 
tradlum  lequutus  eft,  inflatione  et  murmure 
comitatus,  tandem  ferius  ocyus  ad  flomachum 
afcendit,  ubi  inflationem,  dolorem,  anxieta¬ 
tem,  naufeam,  et  aliquando  vomitum,  incitat. 
In  quibufdam  exemplis,  globus  haud  ultra 
progreditur ;  faepius  autem  ad  fauces  poflea 
afcendit,  quibus  haerens,  deglutitionis  et  refpi- 
rationis  difficultatem  inducit ;  jamque  veluti 
fune  flrangulata  aegra  globum  fentit.  Glo¬ 
bus  in  gutture  incerto  tempore  manet,  et  ali¬ 
quando 'per  plures  dies,  aliis  fignis'cefrantibus, 

« 

^bftinate  perflat  ;  plerumque  vero,  remittente 
impetu,  omnia  figna  cito  remittunt. 

Inter  acceffionem  fpiritus ^difficilis,  anxius 
et  anguftiis  eft  ^  pulfus  valde  mutabilis  efl,  et 

vel 

vel  tardus^  naturalis  vel  citiflimus  obfervatur  ; 

fed  faepius  conftridus,  parvus,  intercifus  et  in- 

\ 

aequalis.  Conftridione  eirca  pulmones,  et  in 
mufculis  laryngis  aegra  vexatur,  et  anguftiae 
fenfum  praecipue  ad  cordis  fcrobiculum  con- 
' queritur.  Regio  epigaftrica,  quali  magna  vi 
dillenta,  dolet,  et  dorfum  faepe  dolore  faevo 
occupatur. 

\ 

! 

Plerumque,  pollquam  globus  ad  fauces  pro¬ 
pellitur,  ligna  atrociora  fuperveniunt.  Mem¬ 
bra  diltenlione  nervorum  varie  et  incerte  tor¬ 
quentur  ;  raro  permulta  limul;  aliquando  au¬ 
tem  totum  corpus,  praefertim  truncus,  diris 
convullionibus  quatitur  ;  dentes  aliquando  llri- 
dent,  et  aegra,  quali  omnia  defperans,  manu> 
digitis  in  volam  contradis,  pedus  crebro  et 
mifere  pertundit. 

Umbilicus  retrorfurn  trahitur,  et  ano  perti¬ 
naciter  conftrido,  flatus  intus  occluduntur* 
Velica  gravi  dolore  vel  calore  tentatur,  et  in¬ 
terdum  urina  omnino  fupprimitpr.  Irritatio 

B 


circa 

circa  renes  fentitur,  quae,  in  quibufdam  ex¬ 
emplis,  fed  raro,  impetum  nephriticum  limu- 
lat. 

\ 

Inter  acceffionem,  aliae,  quod  plerumque 
accidit,  oppreflae  ftupore  jacent ;  aliae  furiofe 
fe  gerunt,  nec  nili  vi  cohibendae  ;  aliae  alter¬ 
ne  rifus  et  ploratus  edunt,  et  pollea  aliena  et 
abfona  balbutiunt. 

Rariflime  omnia  figna  fupra  commemorata 
limul  obfervantur,  et  acceffiones,  quoad  tem¬ 
pus  et  violentiam,  multum  inter  fe  difcrepant. 

Serius  ocyus  autem  morbi  impetus  recedit  ^ 

* 

pulfus  vim  fuam  gradatim  recuperat ;  faciei 
pallor  evanefcit ;  vifus  clarus,  et  calor  corpo¬ 
ris  reftituuntur  ;  fudor  faepe  erumpit  ;  et, 

convulfionibus  ceflantibus,  aegra  ad  fe  redit. 

« 

Inteftina  obmurmurant,  et  flatus  emittuntur 
ftupor  et  gravedo  fugantur ;  vox  redit ;  fed 
primo  verba  male  proferuntur,  et  fufpiriis  fre¬ 
quentibus  franguntur. 


Aegrae; 

Aegrae  quicquid  per  acceffionem  gerebatur 
aliquando  ignorant ;  aliquando  fenfum  et  ani- 

V 

mum  aliquo  modo  incolumes  fervant ;  vident, 

audiunt,  agnofcunt  ;  et  quod,  durante  morbi 

» 

impetu  adum  fuit,  eo  remittente,  recordan¬ 
tur.  Poflea  per  aliquod  tempus,  doloribus 
trunci,  extremitatum  vel  capitis,  delirio,  to- 
tiufque  corporis  laffitudine,  fatigantur.  Ac- 
celliones  plerumque  incertis  intervallis  re- 

'  s 

deunt. 

Cum  acceffio"*  magis  repentina  eft,  ligna 
plerumque  violentiora  funt,  et  in  fomno  pro¬ 
fundo  haud  raro  terminantur.  Sunt  quibus 
animus  plus  corpore  laborat ;  mens  formidine 
vana  turbatur,  vel  viciflim  in  afFe£tus  contra¬ 
rios  diflrahitur. 

Mulieres,  quae  hyjleria  laborant,  plerumque 
male  dormiunt,  et  fomniis  horrificis  vexantur. 
In  foeminis  hyjiericis,  olfadus  et  auditus  ali¬ 
quando 

quando  nimis  acuti  fiunt,  propter  univerfuni 
genus  nervofum  nimis  Jentiei^s  ;  •  • 

Inter  affectus  minus  confuetos  hujus  morbi, 
morbum  reaium,  -  caecitatem,  occulorum  dif- 
tortionem,  nervorum  refolutionem, 
et  demum  mortem  fubitaneam,  audores  com- 
memorant. 

■*  «  ■  '  - 1  -  -  -  ■  ■  J  'J  I.*  'J 

I  .  'T  ,  ' 

Audores  aliqui  figna  quaedam  hyjieria^ 

► 

propria  memorant,  qualia  globus,  clavus,  uri¬ 
nae  limpidae  copia  profufa,  quae  hunc  mor¬ 
bum  in  quolibet  exemplo  offenderint.  Si  cui¬ 
quam  fignorum  feparatim  fumpto,  fidendum 
eff,  globus  certe  feligendus  ;  in  hoc  autem  ut 
in  aliis  plerumque"  morbis,  ex  fignorum  con- 
curfu,  potius  dijudicandum  eff. 

Hyjieria,  pro  caufis  a  quibus  oriri  videa¬ 
tur,  in  fpecies  diverfas  diflinguitur ;  hinc  hy~ 
JJeria  plethorica,  chlorotica,  libidinofa,  flo- 
machica,  emphraBicay  a  mjologu, .  annume- 

f  Confped.  Med.  Theoret. 

rantur.  Difcedo  parumper  a  morbi  hiftoria, 
ad  quam,  quando  de  caufis  agetur,  aliquo  mo¬ 
do  reverti  neceffe  erit. 


DE  DIAGNOSI. 

-  t  ■ 

In  morbo  adeo  vario,  et  aliorum  morborum 
ligna  adeo  frequenter  objiciens,  Biagnojin  ac¬ 
curatam  invenire  neceffarie  difficile  eft. 

Medici  celeberrimi,  et  inter  illos  Sydenha- 
V  MUS  ipfe,  Hyjleriam  et  Hypochondriajin  eun- 
dem  morbum  effe  crediderunt,  et  folum  difcre 
pare,  ut  viros  vel  foeminas  afficeret*.  Inter  hos 

morbos 

*  Si  conferantur  fymptomata  paffionis  hypochon» 
driacae  in  viris,  quae  abfque  materia  atrabilaria  eft, 
cum  illis  quae  foeminae  hyflericae  didlae  patiuntur, 
vix  ovum  ovo  fimilius  eft,  uti  optime  monuit  Sr- 
DENHAMUS» 


Van  Swieten.  Gomment. 

morbos  autem  diftind;io  fatis  accurata  nunc 
pofita  eft.  Hypochondriajis  nimirum  tempera¬ 
mentum  melancholicum  adoritur,  Hyjleria 
fanguineum  ;  illa  fexum  mafculinum  affligit, 
haec  foemineum  ;  illa  fub  coelo  frigido,  haec 
fub  calido,  magis  viget  \  illa  rarius  ante  qua- 

dragefimum  annum  incipit, '  haec  rarius  poft 
illud  tempus  perftat ;  illa  conftanter  fatigat, 
haec  brevibus‘eTdifcretis  acceffionibus  exhau- 

i 

rit. 

Hyjleria  his  praecipue  ab  Epilepjia  difcer- 
nitur.  In  epilepjia ^  impetus  magis  fubito 
corripit ;  in  hyjleria  autem  fenfim  pedetentim- 
que  obrepit.  In  hyjleria  fenfus  multo  minus 
afficiuntur,  luce  ad  oculum  admota,  pupilla  con¬ 
trahitur  ;  rarius  fpumat  os,  et  convulfiones  le¬ 
niores  et  , minus  generales  funt..  Clavus  et 
praecipue  globus, .  ab  epilepjia  femper  fere  ab- 
funt. 


Apoplexia 


IS 

Apoplexia  ab  hyjleria  diftinguitur,  ftertore 
et  pulfu  pleno  et  forti.  Apoplexia  etiam  de¬ 
repente  ingruit,  et  aetate  provedos  potiffimum 
adoritur. 

« 

Podagra  atonica^  in  quibufdam  lignis,  hyjle^ 
riam  multum  fimulat.  Internofcitur  fexus 
diverlitate,  et  globi  et  convullionum  abfen- 
tia. 

Animi  defedio  melius  dignofcitur  abfentia 
lignorum  quae  hyjieriam  denotant,  quam 
praefentia  fuorum.  In  animi  defedione  nimi¬ 
rum  defunt  clavus,  globus,  convuiliones,  et 
motus  in  imo  ventre. 

Secundum  quofdam  audores,  hyjleria  a  Cal¬ 
culo  vix  fecernenda  elt ;  haec  difficultas  autem 
medicinae  incumbentibus  rariffime  fe  offerre 
poteft.  Praeter  notas  hujus  morbi  melius  Habi¬ 
litas,  qualia  clavus,  fuffocatio,  et  urina  lim¬ 
pida,  quae  ab  calculo  abfunt,  hyjieriam  et 

calculum 

calculum  a  fe  invicem  difcernere  poffumus, 
bene  perfpedla  caufa  excitante,  quae  in  hyjle^ 
ria  eft  plerumque,  vel  animi  afFedlus  vehe- 

t 

mentior,  vel  vitium  menfium ;  hyjleriae  autem 
impetus  line  ulla  caufa  excitante  evidente  ali¬ 
quando  fupervenire,  non  negandum  eft.  Hos 
morbos  etiam  ab  elFedibus  remediorum  opti¬ 
me  dignofci,  teftatur  Sydenhamus. 


DE  CAUSIS  IN  GENERE. 

“  Diftinguunt  imprimis  medici  morbi  cau- 
fas  in  proximam  et  remotas ;  remotas  iterum 
in  praedifponentes  et  occajionales  vel  excU 
“  tantes  yt\ potentias  nocentes'^. 

Haec  autem  divilio  in  quibufdarn  morbis, 
parum  accurata  vel  idonea  videtur ;  eaedem 

enim 

*  Videas  Librum  ornatum  De  Medicina  Theo- 
retica,  Au<ftore  Jacobo  Gregory,  ab  §  36.  ad  §  48. 

enim  caufae  quae  in  minori  gradu  vel  feorfum 
exiftentes  folam  proclivitatem  creant,  in  ma¬ 
jori  gradu  vel  conjundlim  applicatae,  morbum 
confeftim  excitant;  cujus  hyjleria  indubita¬ 
tum  perhibet  exemplum.  Nonnunquam 
vero  talis  corporis  conditio  diu  perflans  eo 
ufque  ingravefcit,  ut  fola,  nulla  adjeda  cau- 
fa  excitante,  juftum  et  manifeftum  morbum 
faciat ;  vel  ut  alii  loqui  amant  caufa  quo- 
que  excitans  fiat*.” 

Qui  de  caufis  hyjieriae  tradet,  melius  for- 
tafle  illas  difponeret,  ut  corpus  vel  animum 
primitus  afficiant ;  fed  morigerandum  efl  ne 
ab  antiqua  et  rata  confuetudine  temere  difce- 
dere  videar. 

Quod  ad  caufas  proximas  attinet,  harum 
deprehenfionem  natura  vifibus  humanis  omni¬ 
no  negavit ;  et  dum  fapientiffimis  latet  ratio, 
cur  lapis  lapidi  illifa  motum  impertit,  quis 

C  morbi 


^  Confped.  Med.  Theoret. 

morbi  caufam  proximam  inveftigans,  laboribus 
fuis  felicem  exitum  exped;aret  ?  Ut  breviter 
dicam,  opus  medici  non  in  caulis  efficientibus 
detegendis  conllat,  fed  in  nexibus  fixis  exqui¬ 
rendis.  Caufam  ideo  proximam  filentio  prae¬ 
tereundam  puto. 


DE  CAUSIS  QUAE  CORPUS  .HYSTE- 
RIAE  OPPORTUNUM  REDDUNT. 

Cum  indicia  hyjieriae  afpiciantur,  caufas  e- 

jus  praepotentes  efle,  omnibus  primo  afpeclu 

perfuafum  foret ;  quum  vero  morbus  propius 

infpicitur,  longe  alr^er  rem  fe  habere  reperi- 

mus,  et  plurirqas  caufarum  ejus  praedifponen- 

tium,  et  etiam  excitantium,  adeo  leves  efle,  ut 

folum  foeminas  ad  morbum  infigniter  pronas, 

« 

ullo  modo  afficiant. 

Hyjieriae  prae  aliis  obnoxiae  funt  foeminae 

quibus  vultus  pulchrior  eft,  et  capilli  fubflavi, 

*> 

et 

et  cutis  mollis  et  laevis,  per  quam  fanguinis 
rubor  perfedle  tranllucet ;  quibus  corporis  ha¬ 
bitus  laxior  et  nitidior  ed,  et  forma  faepe  de¬ 
licata  et  elegans.  Non  tales  vero  folas  tentat, 
quandoquidem  ferociter  et  frequenter  inter 
plebeias,  et  illas  quae  habitu  robuftiore  prae¬ 
ditae  funt,  Viragines  didas,  graffatur. 

Proclivitas  ad  hyjleriam  multum  etiaiu  pen¬ 
dere  videtur,  a  mobilitate  peculiari,  et  corpo- 

/ 

ris  et  animi.  Haec  nonnunquam  congenita 
et  haereditaria  obfervatur,  aliquando  vitae  ge¬ 
nere  enata  ;  atque  his  fere  femper  auda  eff, 
antequam  manifeltus  morbus  excitatur. 

Mulieres  diverfae  funt  indolis ;  aliae  funt 
quibus  animi  affedos  et  feafus  difficulter  com¬ 
moventur  ;  aliae  autem  mollitie  et  venuftate 
quadam  animi,  et  facultate  acriori  percipien¬ 
di,  praeditae  funt  :  talibus  quilibet  eveinus 
laetitiae  vel  angoris  opportunitatem  praebet, 
et  cafus  leviflimus  altius  in  animum  penetrat. 

Si 

Si  haec  animi  congenita  afFcdlio  ftabilita  lit^ 
dum  adolefcentula  ad  imaginationis  impetus 
fe  temere  addicat,  et  potiffimum  fi  fabularum 
novellarum  perle6lioni  extra  modum  indui- 
geat,  proclivitas  ad  hyjleriam  potentiflima  pro¬ 
veniet.  ‘ 

Hujus  morbi  impetus  a  flatu  partium  quae 
generationi  inferviunt,  multum  pendere,  fem- 
per  obfervatum  fuit.  Rariflime  ante  puberta¬ 
tem  hyjieria  nafcitur,  vel  poft  illud  tempus, 
quando  mulier  propter  aetatem  parere  non 
potefl,  perfiflit.  Virgines  nuptis,  fteriles  foe- 
cundis,  magis  hyjieria  laborant ;  eademque 
faepe  redit,  vel  tempore,  vel  paulo  ante  tem¬ 
pus  menfium.  Parum  autem  apud  me  antiquo¬ 
rum  audloritas  valet,  qui  hyjleriam  femper  a 
flatu  uteri  pendere  crediderunt. 

< 

Inter  caufas  hujus  morbi  praedifponentes, 
annumerantur  res  diverfiffiinae  ;  aeque  inani¬ 
tio  ut  repletio,  fomnus  ut  pervigilium,  gau¬ 
dium 

dium  ut  triftitia,  li  audtoribus  credendum  Iit, 
corpus  ad  hunc  morbum  opportunum  reddunt. 
Aliae  etiam  caufae  quae  vires  corporis  detra¬ 
hunt,  quales  luxus,  inertia,  fatigatio,  nimiae 
exinanitiones  per  fanguinis  araiffionem,  alvum, 
vomitum,  menftrua  ;  retentio  etiam  meniium, 
exinanitiones  folitae  omilTae,  libido,  vermes  in- 
teflinorum,  ad  eundem  efFediim  conferunt. 


DE  CAUSIS  EXCITANTIBUS. 

Quemadmodum  caufae  hyjleriae  praedifpo- 
nentes  in  corpus,  ita  caufae  ejus  excitantes  in 
animum  vires  fuas  exercent.  Hoc  vero  finite 
intelligendum  eft,  quandoquidem,  ut  ante 
commemoravi,  eaedem  caufae  pro  gradu  vel 
praedifponentes  vel  excitantes  fiant. 

Animi  afFedtus  certe  inter  potentifiimas  et 
frequentiflimas  caufas  excitantes  hyjleriae  ha¬ 
bendi 

bendi  funt ;  et  parum  intereft,  utrum  fenfus 
ab  externis  caufis  illico  oriantur,  an  diu  ante 
recepti,  quolibet  cafu  in  mentem  poftea  revo¬ 
centur. 

Qua  vi  animi  affedus  in  corpus  agant,  om¬ 
nibus  fatis  cognitum  eft.  Quantum  valeat 
terror,  pallorem,  anxietatem,  infirmitatem  gig¬ 
nere  ;  pudor  rubore  genas  fpargere  ;  benevo¬ 
lentia  ferenitate  afpedum  honeftare ;  amor 
frontem  explicare,  geftuique  proficere  ;  ira 
vultum  torquere,  refpirationem  et  pulfum  ac¬ 
celerare,  et  fulgorem  oculis  et  tonitru  voci 
praebere,  quotidiana  docet  experientia. 

Cum  hae  potentiae  effedus  adeo  eminen¬ 
tes  in  corpore  fano  praeflent,  eafdem  in  corpo¬ 
ribus  ad  motus  inordinatos  jam  quam  maxime 
propenfis,  juftum  morbum  convulfivum  exci¬ 
tare,  nil  mirum  eft. 

> 

Ex 

Ex  caulis  ejufdem  generis  inopinanter  agen¬ 
tibus  homines  limulacrorum  inltar  riguerunt. 
Gaudio  homines  fubitam  mortem  fubierunt  y 
**  gaudio  obierunt  Sophocles  et  Dionylius  Si- 
ciliae  tyrannus,  uterque  excepto  tragicae 
vidioriae  nuncio  Quando  vero  animi 
affectus  inter  fe  oppoliti  fubito  per  vices  fuc- 
cedant,  tunc  vitae  difcrimen  praefertim  aded. 
Chilo  philofophus  vidore  filio  Olympiae 
expiralfet  gaudio ;  quin  et  funus  ejus  tota 
■  ‘  Graecia  profecuta  elt  f.” 

4 

Poltquam  hyjleria  femel  excitatur,  accef- 
lionis  reditus  ab  idearum  confociatione  mul¬ 
tum  pendere  videtur.  Hoc  fundamento  mag¬ 
na  ex  parte  nititur,  quod  certi  vifus,  foni  et  odo¬ 
res,  in  quibufdam  mulieribus  morbi  impetum 
inducunt ;  immo  etiam  quaedam  funt,  quae 
femper  convullionibus  corripiuntur,  quotief- 
cunque  locus  ubi  primum  morbum  contraxe¬ 
runt, 


Plin.  Nat.  Hift.  lib,  vii.  cap.  liii. 
t  Ibid.  cap.  xxxii. 


I 

runt,  memoratur.  Huic  fimillimum  eft,  quod 
in  mente  captis  perfaepe  obfervatur,  qui  con- 
fulto  immo  fagaciter  plerumque  colloquuntur, 
donec  aliquid  obveniat  quod  ad  illam  idearum 
feriem  quae  primum  morbum  excitaverat,  ad¬ 
ducat  ;  unde  dirus  morbus  patet. 

Illa  mira  facultas  qua  homo  res  abfentes 
quali  ante  oculos  politas  contemplari  potell ; 
qua  praeteritum  et  futurum  conferre,  copula¬ 
re,  admifcere,  adeo  ut  novas  rerum  ideas  figu¬ 
rare  valeat,  et  qua  mundum  fibimetipfi  pro¬ 
prium  quifque  magna  ex  parte  creat,  dum 
fummarum  voluptatum  fons  eft,  ad  morbos 
quofdam  viam  ftruit.  Eadem  facultas  quae  in 
poetis,  ftatuariis  et  pidoribus,  'laudatur,  homi¬ 
nes  ad  melancholiam  et  infaniam  pronos  red¬ 
dit,  imprimis  fi  vitam  a  rebus  mundanis  fe- 

« 

clufam  agant,  et  rarius  et  minus  fortiter  a  re¬ 
bus  externis  afficiantur. 


In 


I 

In  morbo  comitiali,  quem  quidam  viris  eR 
fe,  quod  hyjleria  eft  mulieribus,  haud  impro¬ 
babiliter  putarunt,  imaginatio  fervida  pluri¬ 
mum  nocet.  Superveniente  tnorbi  comitialis 
impetu,  novae  et  infolitae  ideae  aliquando  o-^ 
riuntur ;  nunc  pulcherrimi  colores,  nunc  odores 
grati  vel  ingrati,  aegris  percipiuntur  ;  aliqui¬ 
bus  fpedlrum  lingulare  vi  fui  objicitur;  in  vul¬ 
tibus  hominum  qui  morbo  comitiali  conflic¬ 
tantur,  dum  concidunt,  faepe  metus  obferva- 
tur,  et  aliquando  ad  rifum  facies  compolita  eft. 

Has  vero  alfedliones  a  convullionibus  foiis  eve- 

\ 

nire  polTe,  intelligendum  ell. 

Quando  morbus  comitialis  a  terrore  originem 
duxit,  in  quibufdatn  exemplis  renafcuntur  ac- 
ceffiones,  quoties  terroris  caufa  ad  animum  of¬ 
fertur.  Van  SwiETEN  pueri  mentionem  fa- 
cit,  qui  a  cane  magno  inhliente  adeo  perter- 
ritus  fuit,  ut  paulo  pofi:  concideret  epilepticus ; 
€t  poftea  dum  majorem  canem  videret,  vel  e-^ 

D  tiam 

tiam  latrantem  audiret,  redibat  morbi  impe¬ 
tus. 

; 

Qnantos  effedlus  imaginationis  vis  in  corpus 
habeat,  ex  exemplo  a  Van  Swieten  memo¬ 
riae  prodito,  bene  perfpicitur.  Vidi  homi- 
**  nem”,  dicit,  “  qui  aliquoties  fumpferat  hau- 
ftum  purgantem,  naufeofum  fatis,  vifo  pocu- 
“  lo,  de  quo  hauferat  remedium,  horruiffe  non 
‘‘  tantum  et  naufeafle,  fed  et  alvum  depofuilTe 
‘‘  frequentius ;  lic  fola  idea  faftidiofa  reme- 
‘‘  dii  renovata  purgantis  pharmaci  vices  fup- 
‘‘  plevit,  et  totum  corpus  turbavit.” 

Opinionem  ejufdem  auctoris  de  hac  re  quae 
mihi  fatis  jufta  videtur,  adjungam.  Num- 
‘‘  quid  et  literarum  notulae  nihil  commune 
cum  rebus  fignificatis  habentes,  in  nobis  re- 
“  novant  eafdem  ideas  quas  ante  plures  an- 
‘‘  nos  habuimus,  et  quarum  memores  non  am- 
“  piius  eramus?  Imo  et  ab  hac  fola  caufa 
faepe  renovantur  validi  affedus  animi,  irae, 

“  odiiy 

odii,  triftitiae,  &c.  qui  jamdudum  fopiti 
fuerant.  Simili  modo  videntur  renovari 
**  infultus  epileptici  illis,  qui  a  valido  terrore 
in  hunc  morbum  inciderant.”  Unde 
videtur  Galenus,  dum  notabat  illa  quae 
vitanda  erant  in  puero  epileptico,  ne  re- 
crudefceret  paroxyfmus,  optime  dixifle : 
a  quibus  corpus  vehementer  moveri  folet, 
atque  in  reminifcentiam  morbi  referri,  et 
ad  generationem  paroxjfmi  deduci,” 

Exemplum  ejafdem  generis,  quod  ad  hyjle^ 
riam  attinet,  inter  multa  ab  illo  memoriter  et 
jucunde  narrata,  ab  amico  meo,  Dodlore 
Weems,  accepi. 

Domina  cum  habitu  corporis  delicatiffimo, 
tum  inligni  pulchritudine  praedita,  a  tenera 
aetate,  tanta  averfatione  a  felibus  conflidla- 
ta  eif,  ut  poftquam  adulta  fuerit,  quoties  fe¬ 
lem  etiam  nitidiffimam  afpiceret,  pluribus  hy- 
Jleriae  lignis  corripiebatur.  Imo  11  familiares 

ejus 

ejus  dicerent,  fe  modo  felem  nigram  vidifle, 

ftatim  circa  regionem  uteri  fe  injucundius  ha- 

• 

bere  quefta  eft  ;  et  fi  certior  fadla  fuerit,  fe¬ 
lem  in  confpedum  ejus  venturam,  tunc  levi¬ 
bus  hyjieriae  acceflionibus  illico  tentabatur. 

Imitationis  facultas  quam  adhuc  in  principia 
fimpliciora  refolvere,  philofophia  non  valuit, 
inter  caufas  excitantes  hyjieriae  certe  comme¬ 
moranda  eft.  Haec  facultas  longe  lateque  vi¬ 
res  fuas  in  homines  exercet.  Hinc  potentia  hi¬ 
laritatis  inter  focios ;  hinc  morum  fimilitudo, 
quae  inter  familiares  et  neceflarios,  et  in¬ 
ter  homines  ejufdem  ordinis,  oritur ;  hinc  illa 
mira  celeritas  qua  confidentia  vel  terror  per 
exercitum  latiflimum  diffunditur ;  hinc  in¬ 
gentes  effecftus  quoS'  genus  forenfe  dicendi  in 
conciones  frequentatas  praeftat,  qui  non  mi- 
jius  a  numero  audientium  quam  a  facundia 
oratoris,  pendere  videntur  ;  hinc  multitudinis 

» 

furor  intractabilis ;  hinc  denique  in  omnibus^ 
utilis  vel  perniciofa  efficientia  exempli. 

Hyjleriain 

Hyjleriam  et  morbum  comitialem  cum  ad¬ 
itantibus  et  morbi  tantum  ligna  cernentibus, 
faepe  communicatas  fuilTe,  certe  conllat, 
et  hujufmodi  alFedus  ad  eandem  imitationis 
facultatem  referre  necelTe  eft«  Hujus  fpedtar* 
bile  exemplum  Boerhaavio  fefe  obtulit,  et 
limilia  in  valetudinario  Edinburgenli  obferva- 
ta  fuerunt. 

DE  PROGNOSI. 

Saepe  hic  morbus  cum  aliis  adeo  mixtum 
et  implicatum  fe  offert,  ut  eventum  praenun- 
ciare  fiat  difficillimum.  Si  in  morbum  comi¬ 
tialem  vel  nervorum  refolutionem  propendeat, 
periculum  eft,  ut  aliqui  dicunt,  ne  in  hos 
xnorbos  demum  tranfeat ;  cum  aegra  valde 
plena  efl,  nervorum  refolutio,  quando  convul- 
fiones  violentiores  funt,  morbus  comitialis,  ma¬ 
gis  metuendus  ell.  Hjdropi  etiam  et  nympho- 
maniae  hyjleriain  aliquando  fundameritumi 
praebere,  probabile  eft.  Inter  impetum  ali¬ 
quando  fed  rariffime  exitium  aegrotae  affert. 

Certe 

Certe  de  hujus  morbi  eventu  in  ullo  exem¬ 
plo  praenunciare,  omnino  impoffibile  eft. 
Quanto  autem  recentior  fit  morbus,  quanto 
accefliones  minus  crebrae  et  diuturnae,  quan¬ 
to  magis  proclivitas  hereditaria  abfit,  quanto 
magis  aegra  hilaris  et  ferena,  tanto  licet  magis 
fpem  fanationis  concipere.  Si  aegra  juvenis 
fit  et  caelebs,  aliquid  ex  matrimonio  fperan- 
dum  eil. 

Quantumcunque  terribilia  fint  hujus  morbi - 
indicia  eventus  tamen  profperus  plerumque 
expedandus  efi;.  Magis  terrorem  injicit  ad¬ 
itantibus,  quam  aegram  in  periculum  adducit, 
et  fi  remediis  non  cedat,  tandem  fponte  abit. 


DE  RATIONE  MEDENDI. 

« 

Ad  hyjleriae  fanationem  tria  confilia  ab.  auc¬ 
toribus  plerumque  polita  funt. 

I.  Ut  caufae  excitantes  caveantur. 


II. 


DE  HYSTERIA. 


3^ 


IL  Ut  jam  inflans  impetus  leniatur  vel  pror- 
fus  tollatur. 

III.  Ut  accefiiones  futurae  praeveniantur. 

Horum  vero  confiliorum  primum  fuperva-  ' 
cuum  efle  videtur,  dum  commodiffime  a  ter-  ' 
tio  comprehenditur.  Ut  hyjleriae  igitur  me¬ 
dela  praefletur  quaerendum  efl,  I.  Unde  acef- 
fionem  propulfemus  ;  et  II.  qua  ratione  re- 
curfui  ejus  occurramus.  De  his  feorfum  trac¬ 
tandum  efl. 

Ad  impetum  jam  inflantem  avertendum 
optime  ufurpantur  antifpafmodica  potentiffima, 
qualia  aether^  opium,  mofchus,  afafoetida,  c am¬ 
phora^  ammonia,  et  hoc  propofito  talibus  fere 
folis  fidendum  efl.  Ne  haec  nimis  frequenter 
et  intempeflive  adhibeantur,  adeo  ut  fimul  ae¬ 
grotae  noceant,  et  in  futurum  vires^fuasin 
eam  amittant,  diligenter  curandum  efl ;  fed 


non 


\ 

non  ideo  valde  caute  et  timide  cum  tempus 
neceflitafque  urget,  ufurpandaTunt ;  nam  qui 
impetum  hyjlericum  parca  doji  aetheris  vel  opii 
propulfare  expedet,  aquam  poilulat  a  pumice. 

Quod  ad  eledionem  medicamentorum  atti¬ 
net,  fi  aegrae  animus  in  nullum  certum  reme¬ 
dium  propendeat,  aether  vel  opium,  vel  potius 
forfitan  utraque  conjunda,  anteponenda  funt. 
Mofchus  diam  utile  remedium  efl,  fed  minus  fe¬ 
liciter  adhibetur,  vel  quia  a  venditoribus  male 
commifceatur,  vel  quia  dojihus  parcioribus 
'  praefcribatur ;  in  dojihus  enim  fatis  largis,  v.  g. 
decem  vel  quindecim  granorum,  7nofchum  opti¬ 
mos  effedus  in  diverfis  morbis  convu/Jivis 
praeflitifTe,  teflatur  Dr  Wall  ;  et  licet  odor 
ejus  in  aliquibus  foeminis  acceffionem  indu¬ 
cat,  tamen  77iofchiis  in  ftomachum  receptus, 
eandem  propulfare  fufficiat.  Hujus  generis 
remedia  praecipue  fub  impetus  initio  adhiben¬ 
da  funt.  Vires  c amphorae  antifpafmo dicae  ab 

aliquibuS' 

aliquibus  multum  laudatur.  Efficientia  au¬ 
tem  ejus  tardior  eft,  et  hoc  remedium  ideo 
ad  impetum  jam  inflantem  fugandum,  minus 
aptum  eft  ;  faepe  autem  dolorem  capitis,  quo 
foeminae  hyjlericae  vexantur,  feliciffime  remo¬ 
vet.  Sal  volatile  et  foetida  vel  ad  nares  admo¬ 
ta,  vel  interne  fumpta,  nonnunquam  impe¬ 
tum  optime  fedant.  Inter  illa  quae  naribus 
afficiendis  profunt,  odor  materiarum  anima¬ 
lium  ambuftarum  non  afpernandus  eft.  Cum 
animi  defedio  praefertim  urgeat,  facie  et  pec¬ 
tore  frigida  perfufis,  aegra,  ut  quotidie  obfer- 
vatur,  faepe  feliciter  ad  fe  redit. 

Calidam  lavationem  aliquando  profuifle  te- 
ftatur  clar.  Whytt.  Quando  globus  pertina¬ 
cius  perfiftit,  in  quibufdam  exemplis  ab  elec-^ 
tricitate  faufte  folutus  eft.  Globus  etiam  non¬ 
nunquam  aetheri  vitriolico  vel  fpiritui  cornu 
cervi  extrinfecus  adhibitis,  profpere  ceftit. 

E  Valeriana^ 

Valeriana,  ruta,  pulegium,  et  fimilia,  olim 
bonam  exiftimationem  in  hyjleriae  medela  ob¬ 
tinuerunt,  fed  hoc  tempore  remediis  majoris 
efficacitatis  merito  cefferunt. 

Multum  ad  impetum  praeveniendum  con¬ 
fert,  ut  aegra  contra  acceffionem  obnitatur. 
Convulfiones  enim  in  hoc  morbo  ut  in  Chorea 
ex  parte  voluntariae  funt. 

In  morbo  adeo  atroci,  ut  impetus  jam  in¬ 
flans,  etiamfi  plerumque  cito  et  fponte  rece¬ 
dat,  amoveatur,  magni  momenti  eft  ;  fed  cer¬ 
te  majoris  eft  momenti,  ut  acceffiones  futurae 
praeveniantur.  In  altero  igitur  confilio  plus 
operae  ftudiique  ponendum  eft. 

Ad  hoc  propolitum  confequendum  duo  im« 

< 

primis  neceflaria  funt,  ut  caufae  excitantes  ca¬ 
veantur,  et  ut  corporis  mobilitas  corrigatur. 
De  caufis  excitantibus  fupra  plene  dixi,  et 

earum 

«arum  evitatio  magis  aegrotae  quam  medici 
cura  eft.  Quibus  modis  proclivitas  auferatur^ 
nunc  'igitur  coniiderandum  eft. 

Ad  proclivitatem  minuendam  maxime  con¬ 
fert  ut  fundiones  naturales  ex  ordine  perfi¬ 
ciantur  ;  his  enim  impeditis  vel  turbatis,  nun¬ 
quam  fcopum  attingemus.  ,  Primum  ideo  ad 
has  dirigendas  aniihum  attendere  necelTe  eft. 

Inter  omnes  conftat,  mobilitatem  totius  cor¬ 
poris,  et  praecipue  canalis  alimentarii,  quae 
hujus  morbi  femper  comes  eft,  arde  cum  de¬ 
bilitate  et  laxitate  conjungi.  Cum  Culleno 
fentio,  ut  duae  funt  corporis  habitudines  quae 
ad  morbos,  quia  Whyttio  nervoji  dicuntur, 
praecipue  viam  ftruunt ;  fibra  mobilior  fcili- 
cet  et  fibra  tardior  ;  alia  ad  hyjleriam^  alia  ad 
hypochondriajin  corpus  opportunum  reddens. 
Mobilitas  corporis  major  in  juvenibus  et  mu¬ 
lieribus,  et  tales  hyjleria  tentantur ;  immobili¬ 
tas  praecipue  adeft  in  fenibus  et  viris,  et 

hi 


I 

hi  hypochondriaji  laborant.  Hyjleria  aetate 
progrediente  prorfus  difcedit ;  hypochondriajis 
magis  magifque  ingravefcit. 

In  viribus  corporis  reftituendis  exercitatio 
omnibus  aliis  anteponenda  ell ;  fed  modus  e» 
jus  caute  temperandus  eft.  In  hoc  naturain 
debernus  ducem  fequi  j  nam  qui  finem  et  mo¬ 
dum  tranfeuntes,  ultra  debitum,  exercitatio- 
iiem  praecipiunt,  plurimum  nocent, ^et  vires 
frangunt,  quas  augere  conati  funt.  Equitatio 
et  ambulatio  modica,  fi  aegrae  vires  tulerint^ 
geftationi  in  curru  anteponendae  funt. 

Ut  diaeta  bene  regatur  magni  etiam  mo¬ 
menti  eft.  Cibus  nutriens  efle  debet,  et  con- 
co(ftu  facilis,  et  potius  faepe  quam  magna  fimul 
copia  affumptus ;  inedia  et  fatietas  aeque  fu¬ 
giendae.  A  cibis  duris,  falitis,  fumatis,  pin- 
guibus,  facile  in  putredinem  ruentibus,  a  fru¬ 
gibus  aquofis,  acefcere  pronis  et  inflantibuSg 
caute  abftinendum  eft.  Vinum  vetuftius  et 

lenius 

lenius  moderate  fumptum,  et  fpiritus  vini  GaU 
lici  aqua  frigida  probe  dilutus,  pro  potu,  cere-» 
viliae  praellant.  Liquores  calidi  evitentur. 

Quod  ad  aerem  fpedat,  purus,  apertus,  fic- 
cus,  gravis,  frigidulus,  ventis  leniter  agitatus 
et  ferenus,  calido,  ftanti  et  humido  anteponen¬ 
dus  eft.  A  calore  et  frigore,  et  praefertim  a 
tranfitu  ab  uno  ad  alterum,  cavendum  eft. 
Solis  radii  et  terrae  exhalationes  vefpertinae 

et  matutinae  fugiendae  funt. 

* 

Ad  vires  corporis  revocandas  et  ftabiliendas, 
balneum  frigidum  etiam  confert.  Si  poft  la¬ 
vationem,  color  fit  vividus,  pulfus  vegetior,  et 
animus  hilaris,  in  ea  perfiftendum  eft  ;  fed  fi 
haec  figna  defint,  ufum  ejus  quamprimum  o- 
mittere  oportet. 

Nec,  dum  aegrotae  corpori  confulimus,  ani^ 
mus  ejus  negligendus  eft.  '  Nunquam  nifi  oc- 
cafione  poftulante  yotis  obfiftendum,  nunquam 

afpere 

afpere  negandum  eft ;  et  fiquando,  quod  non 
concedendum  eft,  petat,  leniter  et  fagaeiter 
'  a  propoftto  abducenda  eft.  Interea  etiam  in- 
duftrie  confulendum  eft,  ne  mens  propter  af- 
fedus  violentiores  inquieta  fiat,  vel  acies  ejus 
propter  inertiam  hebefcat ;  fumma  in  utram¬ 
que  partem  funt  mala. 

Denique  ad  medicamenta  quae  proclivita¬ 
tem  auferre  poflint,  animurn  advertam.  Ad 
impetum  jam  inftantem  arcentlqm,  remedip^ 
quae  fubitam  et  violentam,  fed  brevem  adlio- 
nem  habent,  folum  efficacia  funt ;  ad  acceflio- 
nes  autem  in  futurum  praeveniendas,  illa, 
quae  lentius  et  lenius,  fed  diuturnius  corpus 
afficiunt,  melius  refpondent.  Talia  funt  ra¬ 
dix  gentianae,  cortex  mali  aurei,  et  multa  alia, 

fed  Cortex  Peruvianus  et  ferrum  omnium  for- 
1  ' 

litan  vices  fupplere  poterunt.  Ferri  fimplex 
rubigo  anteponenda  eft,  et  praecipue  cum  aro¬ 
maticis  niifta  eft,  in  quibufdam  exemplis  opti¬ 
mos  effedus  praeftitit.  Olim  apud  medicos 


mos 

mos  erat  toto  illo  fpatio  quo  aegra  chalybeia 
fumpfit  catharticum  medicamentum  quoddam 
ftatis  intervallis  exhibere.  Ab  hoc  verum  Sy~ 
DENHAMUs  fagacitatc  confueta  fortiter  dehor¬ 
tatus  eft. 

Sydenhamus  autem  hypotheji  vana  feduc- 

•>( 

tus,  fanguinis  miflionem  et  purgantia  in  hyjie- 
riae  medela  haud  parum  laudavit.  In  uno 
exemplo  quidem  apte  laudafle  videtur,  quan¬ 
do  fcilicet  aegra  valde  plena  eft,  et  praecipue 
fi,  fanguinis  in  capite  vel  pulmonibus  congefti, 
indicia  adfint ;  qualia  fpiritiis  perdifficilis  et 
laboriofus,  vultus  lividus  et  fi  figna  veternofa 
fefe  monftrent.  In  morbo  autem  qui  frequen¬ 
ter  ardle  cum  imbecillitate  connecftitur,  exin¬ 
anitiones  omnes,  praefertim  fanguinis  detrac¬ 
tio,  cautiffime  tentandae  funt ;  et  quam  parum 
haec  et  alvi  purgatio  huic  morbo  accommo¬ 
dantur,  nufquam  melius  perfpici  poteft,  quam 
a  fententia  ex  fcriptis  Sydenhami  ipfius  ex¬ 
cerpta, 

3. 

Ad  hanc  ego  metam  collimans,  venam  in 
brachio  fecari  jubeo,  dein  ut  purgetur  aegra 
‘‘  tribus  quatuorve  auroris  continuis.  Per 
hos  dies  in  quibus  venaefedtio  ct  catharfis 
“  celebrantur,  ita  plane  nihil  emolumenti  ca- 
pere  aegra,  ut  in  pejus  ruere  fibi  videatur, 
cum  didtae  evacuationes  tumultu  concitato, 
oLTx^toiv  promoveant ;  qua  de  re  aegram  dili- 
“  genter  praemoneo,  ne  animum  defpondeat, 
fuadente  morbi  genio :  utut  fuerit,  vitiofi 
illi  humores,  quos  a  morbo 'diuturniore  co- 
aggeratos  fupponimus,  quadantenus  funt 
‘‘  detrahendi,  antequam  primariae  intentio- 
“  ni  fatisfacere  queamus 

Caeteris  fpem  fallentibus  ad  morbum,  ut 
dicunt,  abfterrendum,  animi  affedlus  cum  fe¬ 
lici  eventu  aliquando  adhibiti  funt,  et  ad  hoc 
propofitum  terror  maxime  competit.  Hinc 

aqua 

*  Sydenhamum  videas,  p.  403.  edit.  Lugdun. 

-  Batav.  1726. 

aqua  frigida  inopinanter  aegrae  afFufa,  non 
folum  acceffionem  initantem  fugavit,  fed  nior- 

bum  in  futurum  omnino  fullulit. 

'  *  ' 

Exemplum  hujus  ^generis  mihi  contigit,  li¬ 
cet  non  propriis  oculis  vidilTe,  tamen  ab  illis 
apud  quas  res  gerebatur,  plene  collegilfe,  quod 
propter  diverfas  res  adeo  notabile  elt,  ut  li  non 
optima  au6toritate  comprobaretur,  certe  omni¬ 
no  improbabile  et  ridiculum  elTe  videretur.  Pu¬ 
ella  folum  decem  annos  nata  cum  ex  alto  deci¬ 
deret,  propter  terrorem  hyjieria  corripiebatur. 
Acceffiones  violentes  fuerunt,  et  bis  vel  ter 
indies  redierunt.  Duo  hujus  oppidi  medici  * 
fanguinis  detradione  et  remediis  ulitatioribiis 
frullra  morbum  vincere  tentarunt,  et  tandem 
exfpes  propofitum  omiferunt :  morbus  nunc 
menfem  permanferat.  Medici  tamen  puellae 
parentes  monuerunt,  quod  aliquem  modum 
excogitarent  quo  fubitum  terrorem  illi  incii- 

F  [terent, 

*  Dr  Chambers,  Dr  Andersox. 

terent,  et  aliquid  ex  eo  expediandum  efle,  prae¬ 
dixerunt.  Dum  parentes  autem  fecum  medi¬ 
tati  fint,  quo  pa6lo  hoc  efficerent,  puellae  fe 
trucidaturam  efle  nodlu  fomniare  accidit ;  e- 
julans  et  fudore  perfufa  ex  fomno  exfiliit,  et 
ex  eo  tempore  nondum  pofl;  tredecim  annos 
impetus  hyjlericus  rediit.  ; 

Confiderandum  vero  efl:  ne  quid  temere  fa¬ 
ciamus  ;  talia  remedia,  tunc  folum,  cum  nul¬ 
lum  aliud  potefl:  haberi  refugium,  ufurpanda 
funt:  ‘‘Leviter  aegrotantes  leniter  curemus, 
“  nec  nifi  gravioribus  morbis  periculofas  cura- 
“  dones  et  ancipites  adhibeamus 

Proclivitas  autem  ad  hyjleriam  “  a  prima 
et  congenita  corporis  fabricatione  faepe  pen- 
“  det,  nullis  remediis  nullo  vitae  genere  peni- 
tus  corrigenda  f.”  Mulieribus  itaque 
fteria  laborantibus  facilem,  fubitam,  et  diutur- 

* 

nam 

* 

*  CiG.  De  Officiis, 
j-  Confped.  Med.  Theoret, 

nam  curationem  nemo  polliceri  debet  ^  iis  e- 
nim  ad  fanitatem  continue  plus  minufve  ani¬ 
mum  attendere,  necefle  eft  ;  femper  ab  animi 
afFedibus  violentis  caveant  ;  aeque  fatigatio¬ 
nem,  linertiam,  fatietatem,  inediam,  turbam, 
folitudinem,  fugiant ;  matrimonium  ineant, 
et  remis  velifque  medium  et  tranquillum  vitae 
curfum  tenere  contendant* 

